钦定古今图书集成/明伦汇编/氏族典/第416卷 > 《廖用贤尚友录》 > 庾于陵
## 钦定古今图书集成/明伦汇编/氏族典/第416卷 > 《廖用贤尚友录》 > 庾于陵

按《梁书庾于陵传》：“于陵，字子介，散骑常侍黔娄之弟
也。七岁能言元理，既长，清警博学，有才思。齐随王子
隆为荆州，召为主簿。永元末，除东阳遂安令，为民吏
所称。天监初，为建康狱平，迁尚书工部郎，拜太子洗
马。累迁中书黄门侍郎，出为广陵太守，行府州事，以
公事免。复起为通直郎，寻除鸿胪卿，卒官。”